Bemarking van NCA-vleis onder die loep - Landbou - Republikein
Friday, August 09th, 07:35:47
Bemarking van NCA-vleis onder die loep
Die Vleisraad gaan die gebeurlikheidsplan vir bek-en-klouseer hersien as deel van sy strategie om bemarkingsgeleenthede vir die beesvleis van produsente in die noordelike kommunale gebiede (NCA) te verseker.
Die uitbreking van bek-en-klouseer in hierdie gebiede het in die verlede tot 'n minimum sluiting van ses maande van die uitvoerabattoirs gelei. Enige sluiting van dié omvang is finansieel rampspoedig, sê die Vleisraad.
Daarom gaan die hersiening Donderdag en Vrydag tydens 'n slypskool in samewerking met die direktoraat veeartsenydienste (DVS) geskied sodat die gebeurlikheidsplan aangepas kan word.
Duidelike standaard operasionele prosedures (SOP's) vir die vervoer en bemarking van beesvleis van noord van die veterinêre kordonheining na markte suid daarvan, sal ook opgestel word.